IZVEDBENA UREDBA KOMISIJE (EU) št. 855/2014

z dne 4. avgusta 2014

o odobritvi manjše spremembe specifikacije za ime, vpisano v registru zaščitenih označb porekla in zaščitenih geografskih označb (Robiola di Roccaverano (ZOP))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti drugega pododstavka člena 53(2) Uredbe,

ob upoštevanju naslednjega:

SPREJELA NASLEDNJO UREDBO:

Člen 1

Specifikacija za zaščiteno označbo porekla „Robiola di Roccaverano“ se spremeni v skladu s Prilogo I k tej uredbi.

Člen 2

Prečiščeni enotni dokument, v katerem so navedeni glavni elementi specifikacije, je v Prilogi II k tej uredbi.

Člen 3

Ta uredba začne veljati dvajseti dan po objavi v Uradnem listu Evropske unije.

(1) UL L 343, 14.12 2012, str. 1.

(2) UL L 148, 21.6.1996, str. 1.

(3) UL L 163, 2.7.1996, str. 19.

(4) UL L 59, 4.3.2011, str. 19.

Stavek v oddelku specifikacije o metodi pridobivanja: „Naravno zorenje poteka tako, da se sveži proizvod takoj po vložitvi v modele vsaj tri dni hrani v ustreznih prostorih vsaj tri dni po dajanju v modele, in sicer pri temperaturi med 15 in 20°.“ se črta. Ta sprememba naj bi koristila proizvajalcem, saj pogosto uporabljajo iste prostore za proizvodnjo, za kar so potrebne temperature med 20 in 24°, in za prvo sušenje. Zelo težko je obvladovati ohranjanje različnih temperatur v istem prostoru, zato so na podlagi te zahteve navadno kaznovane manjše sirarne. Vloga za spremembo se opira na ugotovitve iz preteklih let, ki dokazujejo, da se z odstranitvijo zahteve ne vpliva na značilnosti sira.

PRILOGA II

PREČIŠČENI ENOTNI DOKUMENT

Uredba Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1)

„ROBIOLA DI ROCCAVERANO“

Št. ES: IT-PDO-0317-01185 – 11.12.2013

ZGO ( ) ZOP (X)

1. Ime

„Robiola di Roccaverano“

2. Država članica ali tretja država

Italija

3. Opis kmetijskega proizvoda ali živila

3.1 Vrsta proizvoda

Skupina 1.3 — Siri

3.2 Opis proizvoda, za katerega se uporablja ime iz točke 1

„Robiola di Roccaverano“ je sir, ki se proizvaja skozi vse leto. Pridobiva se iz usirjenega mleka, sveži sir se pusti zoreti ali dozoreti.

„Robiola di Roccaverano“ ZOP je valjaste oblike z rahlo obrobljenimi ravnimi ploskvami in rahlo izbočenim obodom. Premer ploskev je med 10 in 14 cm, višina oboda pa od 2,5 do 4 cm. Teža posameznega hlebca je od 250 do 400 g. Ti parametri se uporabljajo za proizvod po najkrajšem obdobju zorenja.

Referenčne vrednosti proizvoda „Robiola di Roccaverano“ za maščobe, beljakovinske snovi in neorganske ostanke so tretji dan zorenja naslednje:

maščobe: v suhi snovi minimalno 40 %;

beljakovinske snovi: v suhi snovi minimalno 34 %;

neorganski ostanki: v suhi snovi minimalno 3 %.

Senzorične lastnosti sira „Robiola di Roccaverano“ se na podlagi stopnje zrelosti delijo na:

svež proizvod, med četrtim in desetim dnevom zorenja: skorja: lahko je rahlo prekrita s plesnijo ali pa je sploh ni; zunanji videz: mlečno bel ali svetlo rumen; sredica: mlečno bele barve; struktura: kremna, mehka; vonj in okus: blag, značilnega okusa in/ali rahlo kiselkast;

zrel proizvod po enajstih dneh zorenja: skorja: naravno prekrita s plesnijo; zunanji videz: umazano bele barve, svetlo rumena ali rahlo rdečkasta; sredica: mlečno bele barve; struktura: mehka, po daljšem času zorenja rahlo čvrsta, pod skorjo značilnega okusa je lahko smetanasta.

V siru „Robiola di Roccaverano“ se vonji in okusi krepijo, vse dokler ne postanejo pikantni.

3.3 Surovine (samo za predelane proizvode)

Za proizvodnjo sira „Robiola di Roccaverano“ se uporabljajo surovo polnomastno kozje mleko pasem Roccaverano in Camosciata Alpina ter njunih križanj, ovčje mleko pasme Pecora delle Langhe ter kravje mleko pasem Piemontese in Bruna Alpina ter njunih križanj, ki izvira izključno z območja proizvodnje v naslednjih razmerjih: surovo polnomastno kozje mleko, ki je lahko čisto ali mešano, pri čemer mora biti njegov delež najmanj 50 %, v spremenljivem razmerju s surovim polnomastnim kravjim in/ali ovčjim mlekom z deležem največ 50 %, od zaporednih molž, ki se opravijo v časovnem obdobju od 24 do 48 ur.

3.4 Krma (samo za proizvode živalskega izvora)

Prehrana ovac ali koz se zagotovi s pašo živali v obdobju med 1. marcem in 30. novembrom ter z uporabo sveže in/ali sušene krme ter žitnega zrnja, stročnic, oljnic in njihovih proizvodov. Travniške, travniško-pašniške in gozdne parcele morajo biti vpisane na seznam, ki ga vodi nadzorni organ. Prehrana krav obsega pašo in svežo in/ali sušeno krmo ter žitno zrnje, stročnice, oljnice in njihove proizvode.

Prehrana vseh živali mora izvirati z območja proizvodnje z deležem nad 80 %. Prepovedana je uporaba silažne koruze in krme. Prehrana živali ne sme vsebovati gensko spremenjenih organizmov. Ni dovoljena raba mleka živali, vzrejenih v zaprtih prostorih.

3.5 Posebni proizvodni postopki, ki jih je treba izvajati na opredeljenem geografskem območju

Rejne živali, katerih mleko je bilo uporabljeno pri pripravi sira „Robiola di Roccaverano“, se morajo nahajati znotraj opredeljenega geografskega območja.

Enako velja za proizvodnjo mleka, predelavo mleka in zorenje.

3.6 Posebna pravila za rezanje, ribanje, pakiranje itn.

Pakiranje mora potekati na območju proizvodnje, ker je ta sir iz svežega in mehkega testa ter brez skorje, zaradi česar obstaja večja nevarnost izsušitve, oksidacije in sprememb na račun deleža maščob. Poleg tega je pri sami proizvodnji nemogoče neizbrisno označiti sir, ker je ta brez skorje.

3.7 Posebna pravila za označevanje

Ob sprostitvi na trg je treba na sir pritrditi lepilno plombo, ki zapre pakiranje in na kateri je naveden logotip z imenom s stilizirano črko „R“. V grafični podobi stilizirane velike tiskane črke „R“ rjave barve je narisan stolp, ki je na vrhu nazobčan po vzoru znamenitega stolpa v občini Roccaverano; notranja praznina črke predstavlja hlebec sira „Robiola di Roccaverano“, pod krakom pa je okrasni rob zelene in bledo rumene-zelene barve, ki spominja na travnike in značilno razgibanost gričev pokrajine Langa. Vse to obdaja krožni kolobar temno zelene barve, v katerem je z velikimi tiskanimi črkami bele barve zapisano „ROBIOLA DI ROCCAVERANO“, v sredini spodaj pa je vključen majhen stiliziran cvet bele barve. Logotip je v celoti natisnjen na beli podlagi. Pod logotipom z imenom sta navedeni identifikacijska oznaka proizvajalca in zaporedna številka nalepke: na rumenorjavi podlagi za proizvod „Robiola di Roccaverano“ iz čistega kozjega mleka in na beli podlagi za proizvode iz mešanih vrst mleka. Obvezno pa je na nalepki treba navesti različne odstotne deleže uporabljenega mleka. Vsak posamezen hlebec je ob sprostitvi na trg cel, zapakiran in opremljen s plombo.

4. Kratka opredelitev geografskega območja

Geografsko območje obsega upravno območje naslednjih občin: Bubbio, Cessole, Loazzolo, Mombaldone, Monastero Bormida, Olmo Gentile, Roccaverano, San Giorgio Scarampi, Serole in Vesime; pokrajina Alexandria: Castelletto d'Erro, Denice, Malvicino, Merana, Montechiaro d'Acqui, Pareto, Ponti, Spigno Monferrato in območje občine Cartosio na levem bregu hudournika Erro.

5. Povezanost z geografskim območjem

5.1 Posebnosti geografskega območja

Tla so po naravi ilovnata z lapornato podlago, na nekaterih območjih so premiki zemlje povzročili nastanek značilnih površin koluvialne narave z zelo debelo ilovnato plastjo, ki dobro zadržuje vodo in ima zelo visoko stopnjo rodovitnosti. Podnebje je celinsko, z značilnimi obdobji hudega mraza, obilnega sneženja, izmeničnih zmrzali in taljenja ledu pozimi ter visokih temperatur poleti, po nenadnem preobratu proti koncu junija. Ni veliko različnih vrst padavin, letno povprečje pa je 300 mm z zelo nizkimi konicami v pomladno-poletnem obdobju, zaradi česar so nekatera leta zelo sušna. Okolje s takimi pedoklimatskimi značilnostmi omogoča proizvodnjo značilne krme, ki se pridobiva s travnikov in travniško-pašniških površin. Gre za polifitne travnike, na katerih prevladujejo trave (približno 75 %) in stročnice (približno 25 %), ki se jim pridružujejo številna zelišča in zdravilne rastline. Glavne vrste trav so ljuljka (Lolium sp.), pasja trava (Dactylis glomerata), bilnice (Festuca sp.), latovka (Poa sp.), dišec itd. Glavne vrste stročnic so gorska detelja (Trifolium montanum), nokota (Lotus corniculatus), rman (Achillea sp.) itd. Med zelišči in dišavnicami je treba omeniti celo vrsto kobulnic, kot so divje korenje (Daucus carota carota), njivski osat (Cirsium arvense), žajbelj (Salvia officinalis), sivka (Lavandula latifolia), več vrst materine dušice (Thymus spp.), rutica (Ruta graveolens), šipek (Rosa canina canina) idr. Iz te zaloge krme, pri kateri so hranilne snovi z deleži ogljikovih hidratov, beljakovin in vitaminov v naravnem ravnovesju, se dobi visokokakovostna hrana za vzrejo ovac in koz ter goveda. Ovce in koze smukajo travo tudi v gozdovih, ki poleg tega, da so velikega pomena pri varstvu tal, dajejo zavetje drobnici pred visoko vročino v poletnem času.

5.2 Posebnosti proizvoda

Majhen sir z mehkim testom, brez skorje. Zanj je značilno belo testo brez luknjic. Testo kremaste do prožne ter od kompaktne do čvrste teksture se topi v ustih in pusti v njih prijeten okus v razponu od zelenih trav in zdravilnih rastlin do izrazitejšega in pikantnega okusa, ki spominja na pražene lešnike in kozji vonj.

5.3 Vzročna povezanost geografskega območja s kakovostjo ali značilnostmi proizvoda (pri ZOP) oziroma z določeno kakovostjo, slovesom ali značilnostjo proizvoda (pri ZGO)

Poseben okus in vonj sira „Robiola di Roccaverano“ sta povezana s kakovostjo uporabljenega surovega mleka. Kakovost mleka je odraz visoke kakovosti prehrane živine.

Posebne značilnosti rastlinstva različnih vonjav in okusov se posledično čutijo tudi v mleku, zaradi česar ima sir „Robiola di Roccaverano“ poseben vonj, ki ga loči od vsakega drugega sira.

V nekem rokopisu iz leta 1899, pod katerim je podpisan duhovnik Pistone, je prikazana zgodovina župnije Roccaverano in njenih podružnic od leta 960 do 1860. Med zgodovinskimi podatki s političnega področja se pojavijo elementi gospodarskega reda, ki pomagajo osvetliti pomen proizvoda „Robiola di Roccaverano“, in tudi dejstva, da so v občini Roccaverano sejme prirejali petkrat na leto. Ob takih priložnostih so za izvoz prodajali „odlične sire Robiola“. Govori se izrecno o izvozu, kajti „Robiola di Roccaverano“ je bil že v tistih časih sir, ki ni bil znan le v Italiji, temveč tudi v Franciji. Od tod izhaja, da sir „Robiola di Roccaverano“ že takrat ni veljal za kakršen koli generični sir, saj ima drugačne lastnosti kot vsi drugi siri. Sir „Robiola“, ki se prideluje na ravni obrti, se lahko tudi za šest mesecev ohrani v steklenih kozarcih z oljem, ali če so hlebci položeni v slamo.

Sklic na objavo specifikacije

(člen 5(7) Uredbe (ES) št. 510/2006)

Ta uprava je sprožila nacionalni postopek ugovora z objavo vloge za priznanje ZGO „Robiola di Roccaverano“ v Uradnem listu Italijanske republike št. 160 z dne 10. julija 2013.

Celotno prečiščeno besedilo specifikacije proizvoda je na voljo na spletnem naslovu: http://www.politicheagricole.it/flex/cm/pages/ServeBLOB.php/L/IT/IDPagina/3335

ali

neposredno na domači strani ministrstva za kmetijsko, prehrambno in gozdarsko politiko (http://www.politicheagricole.it), kjer izberete „Qualità e sicurezza“ (v desnem zgornjem kotu zaslona) in nato „Disciplinari di Produzione all'esame dell'UE“ (Specifikacija, ki jo pregleda Evropska unija).

(1) UL L 93, 31.3.2006, str. 12. Nadomeščena z Uredbo (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (UL L 343, 14.12.2012, str. 1).